OpenLLM-France/wikimedia huggingface dataset:
# Arne Rustadstuen

Arne Rustadstuen (Lillehammer, 14 de desembre de 1905 - Lillehammer, 25 d'abril de 1978) va ser un esquiador de fons i de combinada nòrdica noruec, que va competir durant la dècada de 1930.
El 1932 va prendre part en els Jocs Olímpics de Lake Placid, on va guanyar la medalla de bronze en la prova dels 50 quilòmetres del programa d'esquí de fons. En la cursa dels 18 quilòmetres fou cinquè. Quatre anys més tard, als Jocs de Garmisch-Partenkirchen, fou sisè en la cursa dels 18 quilòmetres.
En el seu palmarès també destaquen tres medalles al Campionat del Món d'esquí nòrdic, d'or i plata el 1930 en els 17 km i 50 km respectivament, i una de bronze el 1931 en combinada nòrdica.

## Referències

* 1 2 3 «Arne Rustadstuen Olympic Results». sports-reference.com. Arxivat de l'original el 2020-04-17. [Consulta: 6 març 2018].
# Asela

Asela fou un rei de Sinhala (Sri Lanka) que va regnar segons les dates tradicionals durant deu anys (215 a 205 aC).
Els caps de mercenaris Sena i Gottika havien usurpat el poder reial però Asela, germà del darrer rei Suratissa, es va aixecar contra ells i els va derrotar i matar, establint-se com a rei a Anuradhapura. Però al seu torn va patir una sort similar quan un invasor procedent de Tanjore al sud de l'Índia, Elalan o Ellala o Elara, va desembarcar al sud del riu Mahaweli, el va creuar i es va dirigir cap a Anuradhapura i va derrotar el rei en una decisiva batalla. Asela va morir en el combat o fou mort per Elalan (Elara) al qual els caps locals van reconèixer com a rei, excepte els de Ruhuna, al sud, que eren d'una branca de la casa reial (dinastia de Vidjaya) a la qual pertanyia Asela.

## Notes

* ↑ en aquesta època el Mahavansa atribueix a tots els reis regnats de 10 anys; Asela era el quart rei fill de Mutasiva al que s'adjudica un regnat de deu anys, cosa força inversemblant
* Outlines of Ceylon history, per Donald Obeyesekere, "Times of Ceylon", Colombo, 1911.
# Bunium

Bunium és un gènere de plantes amb flor de la família Apiaceae. Són mates amb flors blanquinoses conegudes popularment amb el nom genèric de castanyola. Aquest nom prové del fet que les tiges ixen d'un tubercle subterrani que sembla una castanya per la forma i la talla. El tubercle de la castanyola terrosa (Bunium bulbocastanum) es menjava antigament a Europa. També les fulles d'algunes espècies són comestibles i es menjaven com a verdura.
Hi ha entre 45 i 50 espècies de castanyoles. Abans el comí de prat pertanya a aquest gènere, però actualment forma part del gènere Carum.
* Bunium acaule
* Bunium afghanicum
* Bunium alpinum
* Bunium angrenii
* Bunium badachschanicum
* Bunium badghysi
* Bunium bourgaei
* Bunium bulbocastanum - castanyola terrosa, castanyola terrera, creïllera de marge
** Bunium bulbocastanum L. subsp. macuca - cerelló
* Bunium buriaticum
* Bunium capillifolium
* Bunium capusii
* Bunium chaerophylloides
* Bunium copticum
* Bunium cylindricum
* Bunium denudatum
* Bunium elegans
* Bunium fallax
* Bunium fedtschenkoanum
* Bunium ferulaceum
* Bunium gypsaceum
* Bunium hissaricum
* Bunium imbricatum
* Bunium intermedium
* Bunium kuhitangi
* Bunium latilobum
* Bunium longipes
* Bunium luteum
* Bunium majus
* Bunium microcarpum
* Bunium pachypodum - castanyola gruixuda
* Bunium paucifolium
* Bunium persicum - comí negre
* Bunium pinnatifolium
* Bunium salsum
* Bunium scabrellum
* Bunium seravschanicum
* Bunium setaceum
* Bunium simplex
* Bunium tenuisectum
* Bunium trichophyllum
* Bunium vaginatum

## Referències

* ↑ Europa entdeckt die Kartoffel (alemany)

## Bibliografia

* Oriol de Bolòs, Atlas corològic de la flora vascular dels Països catalans
* Josep Nuet i Badia & Josep Maria Panareda Clopés, Flora de Montserrat
# Union Sportive de Douala

La Union Sportive de Douala (o Union Douala) és un club de futbol camerunès de la ciutat de Douala. L'any 1954 s'anomenava Jeunesse Bamiléké.

## Palmarès

* Lliga camerunesa de futbol:
** 1969, 1976, 1978, 1990, 2012
* Copa camerunesa de futbol:
** 1954 (Jeunesse Bamiléké)
** 1961, 1969, 1980, 1985, 1997, 2006
* Copa africana de clubs campions:
** 1979
* Recopa africana de futbol:
** 1981

## Jugadors destacats

* Misdongard Betoligar
* Didier Timothee Mbai
* Bruno Njeukam
* Dominique Teinkor
* Pierre Boya
* Timothee Atouba
* Francis Kioyo
* Joel Epalle
* Guy Armand Feutchine
* William Andem
* James Debbah
* Joe Nagbe
* Olivier Djappa
* Joseph-Antoine Bell
* Réné NDjeya

## Referències

* 1 2 «Cameroon - List of Cup Winners». rsssf.com. [Consulta: 16 desembre 2017].
* ↑ «Cameroon – List of Champions». RSSSF.
# Els Castellets (Arbúcies)

Els Castellets és una muntanya de 1.412 metres que es troba entre els municipis d'Arbúcies, a la comarca de la Selva i de Montseny, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ferentínum

Ferentínum (grec antic: Φερέντινον) va ser una ciutat dels hèrnics, però que com altres ciutats d'aquest poble es va incloure a efectes administratius al Latium. Estava situada a la via Llatina entre Anagnia i Frusino, i era a uns 13 km de la darrera i a uns 11 de la primera. Distava 77 km de Roma, i es trobava en un turó a l'esquerra de la via Llatina que passava per la part sud del turó però no per la ciutat mateixa.
Titus Livi diu que originàriament era una ciutat dels volscs, perquè explica que aquests es van refugiar a la ciutat quan van ser derrotats pel cònsol Luci Furi Medul·lí l'any 413 aC, però els romans van abandonar Ferentínum que va caure en mans dels hèrnics. No obstant això, és probable que fos sempre una ciutat dels hèrnics i en tot cas ocupada pels volscs en algun moment per tornar als hèrnics. Va ser una de les principals ciutats de la Lliga Hèrnica, que va participar de manera destacada a la guerra del poble hèrnic contra Roma el 361 aC, i el cònsol Gai Plauci Pròcul la va prendre per assalt l'any 358 aC. Quan més tard els hèrnics es van revoltar, Ferentínum va ser una de les tres ciutats dels hèrnics que van refusar d'unir-se a la rebel·lió i com a premi se'ls va concedir el dret de conservar les pròpies lleis, que van preferir a obtenir la ciutadania romana. El període en què va obtenir la civitas no es coneix. L'any 211 aC Hanníbal va assolar el territori de la ciutat. La ciutat no es menciona gaire més, i Horaci diu que era un poble rural tranquil i remot.
El 195 aC ja apareix com a ciutat amb dret llatí. Una inscripció esmenta els censors de la ciutat, i la magistratura dels censors no existia als municipis romans; però és possible que no obtinguessin la ciutadania romana fins a la Guerra social. Després va rebre una colònia romana i els colons no es van barrejar amb els antics pobladors. Queden inscripcions que els anomenen Ferentinates Novani.
La ciutat es diu avui Ferentino i conserva forces restes de l'antiga ciutat: les muralles d'estil ciclopi amb llargs blocs poligonals, una porta que mira a Frosinone, un arc, una espècie de ciutadella al punt més alt de la ciutat amb la catedral al costat, restes d'edificis i algunes pedres amb inscripcions; una de les inscripcions esmenta tres fundus, dels que dos (Roianum i Ceponianum) encara es conserva el nom en dos llogarets (Roana i Cipollara).

## Referències

* ↑ Smith, William (ed.). «Ferentinum». Dictionary of Greek and Roman Geography (1854). [Consulta: 11 maig 2023].

## Enllaços externs

* Ferentino.eu - Ferentino, its history, its personages and its monuments
* Ferentino.org - Ferentino, la sua storia, i suoi personaggi ed i suoi monumenti
# Clan escocès

Els clans escocesos (del gaèlic clann, "família"), donen un sentit d'identitat i l'ascendència comú a la gent en Escòcia i les seves relacions a tot el món, amb una estructura formal de Caps de Clan reconeguda pel tribunal del Lord Lió, Rei d'Armes, que actua com una autoritat sobre les qüestions d'heràldica i escuts d'armes. Cada clan té el seu propi patró de tartà, generalment es remunta al segle xix, i els membres del clan poden utilitzar faldilles, cobrellits, faixes, corbates, bufandes o altres articles de roba fet del tartan apropiat com un símbol de pertinença i com un uniforme, si escau.

## Vegeu també

* Armíger
* Vestiarium Scoticum
* Llista de clans d'Escòcia

## Enllaços externs

* Mapa de clans escocès Arxivat 2008-10-29 a Wayback Machine. - mapa interactiu mostrant les localitzacions de clans escocesos durant el regnat del rei Jaume VI (anglès)
* Mapa mostrant els districtes dels Clans Highland d'Escòcia - un mapa molt llarg (anglès)
# Bishopiana

Bishopiana és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Kiril Ieskov l'any 1988.
Es pot trobar a la Rússia asiàtica, Mongòlia i la Xina.

## Llista d'espècies

Segons The World Spider Catalog 12.0:
* Bishopiana glumacea (Gao, Fei & Zhu, 1992)
* Bishopiana hypoarctica Eskov, 1988

## Referències

* ↑ Eskov, K. Y. «Seven new monotypic genera of spiders of the family Linyphiidae (Aranei) from Siberia.». Zoologicheskiĭ Zhurnal, vol. 67, 1988, pàg. 678–690.
* ↑ «Gen. Bishopiana Eskov, 1988». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
# Liu Xuan

Liu Xuan va ser un príncep de la dinastia Han que va governar a la Xina en els anys 23-25.
La dinastia Han havia estat enderrocada per l'usurpador Wang Mang, però en esclatar la rebel·lió dels Celles Roges, Liu Xuan va encapçalar una altra rebel·lió paral·lela amb l'objectiu de recuperar el poder para els Han. Els exèrcits unificats dels rebels van aconseguir una gran victòria l'any 23, quan van conquistar la capital Chang'an.
El nou emperador, conegut en les fonts pel nom pòstum de Gengshi, va cometre el greu error de no lliurar terres als seus aliats. En limitar-se a concedir-los títols menors, va perdre el seu principal suport militar. El territori que controlava era massa petit per proporcionar-li els recursos materials necessaris per desenvolupar operacions d'envergadura, amb el qual les tendències secessionistes, sempre presents, es van revifar. Les insurreccions es van succeir, i el seu govern es va desplomar quan els seus antics aliats es van presentar davant Chang'an. Va perdre la vida en la revolta.

## Referències

* 1 2 Herbert, F.; Trauzettel, R. Historia Universal del Siglo XXI: El Imperio chino (en castellà). ISBN 84-323-0118-3.
# Document Nacional d'Identitat espanyol

El document nacional d'identitat espanyol (DNI) és el document públic que acredita al seu titular identificant-lo, ja que és l'únic justificant complet de la identificació de la persona. Va ser establert pel decret de 2 de març de 1944 (publicat al BOE el 21 de març de 1944, p. 2.346-2.347) i és regulat actualment pel reial decret 1.553/2005, de 23 de desembre (publicat el 24 de desembre de 2005, p. 42.090-42.093).
Es caracteritza per ser personal i intransferible, la seua conservació i custòdia és responsabilitat del titular, no té dret a ser privat d'ell en cap moment, conté les dades personals, fotogràfiques i dactilars del titular a més de les dades del domicili, la data d'expedició del document i el nombre immutable i permanent que garanteix que siga intransferible.

## Tràmits

La primera sol·licitud requereix un formulari emplenat i signat pel declarant. Per al cas de sol·licitud feta per menors d'edat, la signarà un progenitor o el tutor legal, que haurà de presentar també el seu DNI. A més, cal un certificat d'extracte de la partida de naixement del Registre Civil i una fotografia d'una mida determinada, en color i amb un fons llis blanc.
La renovació requereix un formulari signat, dues fotografies i el DNI caducat.
Per modificar les dades cal: un certificat d'empadronament, si ha canviat de domicili, o un certificat del Registre Civil, si han variat les dades de filiació. Per canviar el nom per un de traduït a una llengua de l'Estat, l'interessat cal que justifique el canvi, acompanyant una certificació del registre on conste la substitució o mitjançant el llibre de família, presentant junt a aquest una fotocòpia de la pàgina en la qual el Registre Civil haja estampat la diligència de substitució del nom (regulat per la Llei 17/1977, de 4 de gener, i l'Ordre Ministerial de 18 d'abril de 1985).
En cas de pèrdua, deteriorament o sostracció, s'exigeix un formulari signat, tres fotografies i, per al cas de sostracció, un justificant de la denúncia o, per al cas de pèrdua, personar-se a l'oficina expedidora per comprovar les dades.

## Referències

* 1 2 3 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 261. ISBN 84-930048-0-4.
* ↑ «BOE.es - Documento consolidado BOE-A-2005-21163». [Consulta: 18 agost 2019].
# Empremta ribosomal

El ribosome profiling o Ribo-seq (en català, empremta ribosomal) és una tècnica derivada del RNA-seq descrita per primer cop l'any 2009 per Nicholas Ignolia. Aquesta tècnica permet estudiar el traductoma a una precisió de fins als nucleòtids, sent fins al moment una de les tècniques més potents per estudiar el procés de traducció.
El ribosoma és un complex multiproteic encarregat de sintetitzar proteïnes en totes les cèl·lules vives de tots els organismes. Aquesta maquinària utilitza l'ARN missatger com a guia per a sintetitzar proteïnes; durant el procés el ribosoma es mou al llarg de tot l'ARN missatger ocupant prop de 28 nucleòtids. Així doncs, aquesta tècnica es basa en la seqüenciació d'aquests 28 nucleòtids "entreteixits" pel ribosoma. A fi d'obtenir aquesta empremta ribosomal, cal una digestió enzimatica (sovint a través de la RNAseA o la nucleasa micrococal) controlada capaç de degradar l'ARN missatger existent entre dos ribosomes i deixant únicament sense degradar l'ARN que hi ha dins del ribosoma. Després d'aquesta digestió, es realitza una selecció de mida en un gel de poliacrilamida en què es talla el gel al voltant de 28 nucleòtids i es purifica la banda d'interès. Finalment, es duu a terme una preparació de la mostra per a sequenciar i es realitza l'anàlisi de dades per a extreure la informació biològica del procés de traducció.

## Referències

* ↑ Nicholas T, Ignolia «Genome-Wide Analysis in Vivo of Translation with Nucleotide Resolution Using Ribosome Profiling». Science.
* ↑ Audrey M Michel «Ribosome profiling: a Hi-Def monitor for protein synthesis at the genome-wide scale». .
# Coronel General

Coronel General és un rang militar emprat per diversos exèrcits del món per designar oficials de la més alta graduació.

## Alemanya

El Generaloberst (coronel general) era el màxim grau de l'escalafó de la plana major de l'exèrcit prussià, més tard ho seria també en l'exèrcit de l'Imperi alemany, el Reichswehr (exèrcit imperial) i en la Wehrmacht (forces armades de l'Alemanya nazi), en l'exèrcit i Luftwaffe d'aquesta, ja que en la marina (Kriegsmarine), l'equivalent, rebia el nom de Generaladmiral (almirall general). Abans de 1940 va existir el grau excepcional de "Coronel general amb rang de mariscal general". Aquest rang s'atorgava a un Generaloberst quan, en temps de pau, ascendia a una graduació mes (ja que el grau de mariscal general, només s'atorga en època de guerra).
A la Nationale Volksarmee (Exèrcit Nacional Popular) de la República Democràtica Alemanya era el segon grau més antic després del grau Marschall der DDR el qual mai va ser concedit a un oficial.
Atès que la Bundeswehr (exèrcit alemany actual) s'orienta sota disciplina nord-americana, els coronels generals es mostren igualment amb 4 estrelles sobre les paletes de l'espatlla.

## Rússia

El rang de Coronel General (en rus: генерал-полковник, gueneral-polkóvnik) és un rang superior a Tinent General i inferior a General d'Exèrcit.
A la Rússia Imperial no existia el rang de Coronel General i va ser establert a l'Exèrcit Roig el 1940, existint encara en l'Exèrcit Rus actual. A diferència del Generaloberst alemany (del qual possiblement es va prendre com a exemple), el rang soviètic i rus de Coronel General no tenia un caràcter excepcional. Durant la Segona Guerra Mundial al voltant de 150 oficials van ser ascendits a Coronel General.
Abans de 1943 els Coronels Generals soviètics tenien quatre estrelles en els seus galons. Des de 1943 les estrelles que porten en són tres.
En alguns països ex membres de l'URSS (com ara Belarús) no hi ha Generals d'Exèrcit ni Mariscals, de tal manera que el rang més alt és el de Coronel General, que en molts casos és el Ministre de Defensa.
L'equivalent naval de Coronel General és l'Almirall, també amb tres estrelles en els seus galons.
# Parlament de Romania

El Parlament de Romania (en romanès, Parlamentul României) és l'òrgan legislatiu de Romania, compost per la Cambra de diputats (Camera Deputaților), i el Senat (Senat). La seva seu és el Palau del Parlament de Bucarest, la capital del país.
El 2009, es va celebrar un referèndum per consultar a la població la possibilitat de convertir el parlament en un òrgan unicameral, amb 300 representants com a màxim. A pesar que el referèndum va aprovar aquesta possibilitat, el resultat no era vinculant, per la qual cosa cal un referèndum que esmenti explícitament la modificació de la constitució per realitzar la reforma.

## Referències

* ↑ For the modification of the structure of parliament, a constitutional amendment is needed. (euractiv.ro)

## Enllaços externs

* Lloc oficial Arxivat 2010-09-23 a Wayback Machine.
# Pinzón (illa)

L'Illa Pinzón, de vegades anomenada Duncan Island (per Adam Duncan, 1st Viscount Duncan), és una illa de l'arxipèlag de les Illes Galápagos, Equador.
Pinzón és la llar de tortugues gegants de la subespècie endèmica Chelonoidis duncanensis, el lleó de mar de les Galápagos i d'altres espècies endèmiques. No hi ha instal·lacions per als visitants i cal un permís per a accedir-hi.
Ocupa una superfície de 18 km² i la seva altitud màxima és de 458 metres.
Pinzón marca el centre geogràfic de les Galápagos, però no hi és present cap de les dues espècies d'arbres de les Galápagos. En la zona humida hi viu l'arbre margarida.
A partir del segle xviii rates no natives van infestar aquesta illa i van devastar la població de tortugues. A partir del 2012 uns esquers enverinats van acabar amb les rates.

## Referències

* ↑ «Pinzón». galapagos.org. [Consulta: 6 juny 2017].
* ↑ Stephen Messenger. «Baby Tortoises Found On Galápagos Island For First Time In Over 100 Years». The Dodo. Arxivat de l'original el 2015-03-10. [Consulta: 30 octubre 2017].
* Henry Nicholls. «When the rats are away, Galápagos tortoises can play». the Guardian.
# Porta automàtica

Una porta automàtica és una porta que s'obre i tanca automàticament. Cal una instal·lació per dur a terme l'obertura i tancament de la porta, que s'activa mitjançant qualsevol tipus d'energia en lloc de la força humana, per exemple un motor electric (entre d'altres).

## Història

Al segle I d. C., el matemàtic grec Heró de Alexandria va inventar la primera porta automàtica de la que ens ha arribat notícia. Descriu dues aplicacions diferents per a les portes automàtiques. La primera emprava la calor d'un foc encès pel sacerdot del temple de la ciutat. El foc feia bullir l'aigua dins un recipient de bronze, i al cap d'un parell d'hores, la pressió dins del recipient augmentava per sobre de la pressió atmosfèrica fent que es bombés aigua dins d'uns recipients adjacents. Aquests recipients laterals actuaven com a contrapesos, que a través d'una sèrie de cordes i politges feien obrir les portes del temple, en el moment que les persones arribaven per a la pregària. La segona es la que va utilitzar el propi Heró, en una aplicació similar, per obrir les portes de la ciutat.
El 1931,els enginyers Horaci H. Raymond i Sheldon S. Roby del fabricant d'eines i maquinari, Stanley Works, va dissenyar el primer model d'un el dispositiu òptic que provoca l'obertura d'una porta automàtica. L'invent va ser patentat i es va instal·lar al "Wilcox Pier Restaurant" a West Haven, Connecticut, com ajuda per als cambrers quan portaven plats de menjar o begudes amb les dues mans ocupades. Tot el sistema incloent la instal·lació va costar uns 100USD de l'època.
El 1954, Dee Horton i Lew Hewitt van inventar la primera porta automàtica corredissa. Aquesta porta automàtica utilitzava un "mat actuator" (un interruptor sota una estora, activat pel pes d'una persona). El 1960, van fundar conjuntament l'empresa Horton Automatics Inc i van col·locar la primera porta corredissa automàtica comercial del mercat de consum.

## En la cultura popular

* En les històries d'H. G. Wells de 1899 "When the Sleeper Wakes" (Quan el dorment desperta) hi surt una porta automàtica que llisca cap amunt (cap al sostre).
* "Pocket doors" (Portes butxaca) automàtiques són un tema comú dins l'univers de ficció de la sèrie Star Trek.

## Vegeu també

* Pany electrònic

## Referències

* ↑ https://hellenicnews.com/20717-2/
* ↑ http://www.axisautomatic.com/2016/pdfs/Axis-20-Worlds-First.pdf
* ↑ https://bostonlookingbackward.wordpress.com/2010/06/29/the-magic-eye-sliding-doors/
* ↑ http://www.theneweconomy.com/technology/10-inventions-that-began-life-as-science-fiction
# Pàgina web dinàmica

El concepte de pàgina web dinàmica neix en contraposició a les pàgines web clàssiques en format html. Aquestos documents no permeten la interacció amb l'usuari, més enllà de fer clics en els enllaços. La utilització de llenguatges de script, com javascript en el client (navegador web), permet de crear interactivitat, ja que el document web reacciona a diferents esdeveniments com pot ser clics de ratolí, combinacions de tecles, comptadors de temps, etc.
Una altra forma de crear contingut dinàmic en un document web és la utilització de llenguatges de servidor, per tal de canviar el contingut de la pàgina que el servidor enviarà al client.
La interactivitat del costat del client (interactivitat en el navegador) s'aconsegueix amb tècniques que reben el nom general Rich Internet Application. Entre aquestes tècniques podem destacar la utilització de llenguatges script com JavaScript, ActionScript o Visual Basic Script, que s'utilitzem per a crear html dinàmic (DHTML), utilització de Applets o components ActiveX o la tecnologia Flash que permeten inserir recursos de vídeo, so o animació. Les noves versions de llenguatge script també permet la comunicació amb els servidors a través de tècniques XMLHttpRequest, que formen part de les tècniques AJAX, o serveis web.
L'altra forma descrita d'aconseguir interactivitat amb l'usuari del lloc web s'aconsegueix amb l'ajuda dels anomenats llenguats de servidor. Aquests utilitzen tècniques anomenades Common Gateway Interface (CGI), per tal de servir contingut dinàmic a cada interacció de l'usuari amb el contingut pel qual navega (un exemple típic són els llocs de compra o subhastes per Internet o la pròpia viquipèdia).

## Llocs web dinàmics

Anomenem llocs web dinàmics, aquells que separen el contingut de la presentació de les dades. Així, el contingut s'allotja en un sistema gestor de bases de dades, i un servidor d'aplicacions s'encarrega d'incorporar les dades a la presentació, quan així sigui requerit pel client.
Aquesta forma de construir llocs web, també s'anomena arquitectura en n capes, del terme anglosaxó n-tier arquitecture. Cada element (presentació, lògica del negoci, dades, etc.), representa una capa. L'arquitectura més utilitzada és l'arquitectura en tres capes (presentació, lògica i dades). Els llocs web dinàmics s'utilitzen sobretot quan cal una actualització contínua del contingut, i per tant, una presentació diferent, d'acord amb el contingut canviant.

## Llenguatges de servidor

Amb els llenguatges de servidor, el servidor web o servidor d'aplicacions s'encarrega de gestionar les peticions dels clients (requestes), processa aquesta petició i envia una resposta adequada al client, combinant la informació rebuda per part del client amb les dades que es troben en el magatzem de dades.
Llenguatges de servidor són:
* Active Server Pages
* ColdFusion Markup Language
* Groovy Server Pages
* JavaServer Pages
* PHP
* Perl
* Python

## Vegeu també

* Common Gateway Interface
* Pàgina web
* Rich Internet Application
* Ajax